Diari Oficial de la Generalitat Valenciana


Sumari del DOGV 2720, del 01-04-1996 (1996/837808)

RESOLUCIÓ de 21 de febrer de 1996, de la Conselleria de Sanitat i Consum, per la qual convoca el Curs de Diplomat Sanitari.
---------------------------------------------------------------------------------------------------------------------------

### Dades del document

Número de DOGV
:   2720

Data del DOGV
:   01-04-1996

Secció del DOGV
:   ALTRES DISPOSICIONS

Número del document
:   1996/837808


Data del document
:   21-02-1996

Organisme emissor
:   Conselleria de Sanitat i Consum

Tipus de document
:   Resolució

RESOLUCIó de 21 de febrer de 1996, de la Conselleria de Sanitat i Consum, per la qual convoca el Curs de Diplomat Sanitari.   
Convoca la realització del curs de diplomat de Sanitat per a fer en l'Institut Valencià d'Estudis en Salut Pública (IVESP). La finalitat d'aquest curs és proporcionar als professionals de salut un primer contacte amb les diverses disciplines de la salut pública i donar a conèixer els instruments imprescindibles que s'usen per a la interpretació, el control i l'avaluació dels problemes de salut. La realització del curs se subjectarà a les següents  
Bases  
1. Normes generals  
1.1 El curs regular constarà de 200 hores de classe, 150 hores teòriques i 50 hores pràctiques, se'n faran dos edicions, una en Alacant i una altra en València. El nombre total de places convocades és de 60, en Alacant 25 i en València 35, que seran cobertes per concurs de mèrits, segons el barem de selecció que hi ha a l'annex I, si el nombre de sol·licituds excedeix de l'esmentada xifra.  
2. Requisits  
2.1 El curs va adreçat a titulats universitaris superiors i mitjans que pertanyen al sistema sanitari o que hi pretenen accedir.  
2.2 Obtenir alguna de les titulacions exigides haurà de ser anterior al moment d'acabar el termini de presentació de sol·licituds.  
3. Sol·licituds  
3.1 La sol·licitud per a prendre part en els cursos s'ajustarà al model oficial, que figura en l'annex II, anirà acompanyada de l'autoavaluació de mèrits per part de la persona que sol·licita segons l'annex III, del currículum personal detallat i dels documents acreditatius dels requisits i els mèrits aportats. Si afegeixen fotocòpies, aquestes hauran de ser legalitzades davant notari o compulsades per òrgans de cada administració pública que tinguen atribuïdes les competències de lliurament de còpies autèntiques de documents públics o privats.  
3.2 Les sol·licituds, aniran adreçades a la Coordinació de l'Institut Valencià d'Estudis en Salut Pública, c/ Joan de Garay, 21, 46291 València. Podran presentar-se en l'institut, en les direccions territorials de la Conselleria de Sanitat i Consum o en la forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3.3 El termini de presentació de sol·licituds serà de 15 dies hàbils, comptadors des de l'endemà de la publicació d'aquesta resolució en el Diari Oficial de la Generalitat Valenciana.  
4. Comissió de selecció  
4.1 La selecció d'aspirants es farà segons el barem de mèrits de l'annex I d'aquesta convocatòria i serà feta per la comissió que estarà formada pel coordinador de l'Institut Valencià d'Estudis en Salut Pública, que serà el president, quatre representants del professorat que donarà les matèries, dos en seran de l'IVESP, i un administratiu en qui recaurà la secretaria del curs (aquest amb veu, però sense vot). En tots els casos els titulars de la comissió tindran suplents.  
4.2 Els membres de la comissió de selecció hauran abstenir-se d'intervenir, cosa que notificaran a l'autoritat que convoca, quan concórreguen circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Igualment, els aspirants podran recusar els membres de la comissió quan concorren circumstàncies previstes en l'article 29 de l'esmentat text legal.  
4.3 La comissió serà constituïda després de la convocatòria del president, necessitarà la presència del president i el secretari, o, si cal, de les persones que fan la substitució, i la meitat, almenys, dels membres.  
4.4 Als efectes d'indemnització per raó del servei, tindrà la consideració de tribunal de primera categoria.  
5. Procés de selecció  
5.1 Acabat el termini de presentació de sol·licituds el tribunal publicarà, en el termini de 10 dies hàbils, la llista provisional d'admesos i exclosos, indicant les causes de l'exclusió i també la puntuació obtinguda en el barem. La llista serà exposada en el taulell d'anuncis de l'Institut Valencià d'Estudis en Salut Pública i en les tres direccions territorials de la Conselleria de Sanitat i Consum.  
5.2 Les persones interessades podran presentar reclamacions contra la llista provisional i esmenar els defectes en el termini de 10 dies hàbils, comptadors des de l'endemà de l'exposició publica de la llista. Les reclamacions i les esmenes s'adreçaran a la Coordinació de l'IVESP, c/ Joan de Garay, 21, 46858 València.  
5.3 Transcorregut el termini de presentació de reclamacions i d'esmena de defectes, estimades o desestimades, la llista definitiva d'alumnes admesos per ordre de puntuació serà exposada en el mateix lloc on van ser exposades les llistes provisionals.  
5.4 Podrà interposar-se recurs contenciós administratiu, contra la llista definitiva, en el termini de dos mesos després de comunicar-lo a la Conselleria de Sanitat i Consum.  
6. Inscripció  
6.1 Els alumnes seleccionats formalitzaran la inscripció en la Secretaria de l'Institut Valencià d'Estudis en Salut Pública dins dels 10 dies següents hàbils a la publicació de la llista definitiva. Cal presentar el rebut corresponent quan es formalitze la matrícula del curs.  
6.2 No formalitzar la inscripció en el terme concedit, suposarà l'admissió dels següents sol·licitants per ordre correlatiu de puntuació.  
7. Data de començament  
7.1 La data de començament del curs serà anunciada amb un mínim de 10 dies naturals d'antelació en els taulells de l'Institut Valencià d'Estudis en Salut Pública i en les tres direccions territorials de la Conselleria de Sanitat i Consum.  
8. Programa  
8.1 El curs de diplomat de sanitat té el següent programa:  
- Mòdul 1. Introducció al concepte de salut pública. El Sistema Nacional de Salut.  
- Mòdul 2. Determinants i indicadors del nivell de salut de la comunitat. Sistemes d'informació sanitària.  
- Mòdul 3. Mètodes i tècniques per a l'estudi, identificació i anàlisi de problemes de salut.  
- Mòdul 4. Planificació de programes i intervencions sanitàries.  
- Mòdul 5. Programes d'intervenció: prevenció d ela malaltia i protecció i promoció de la salut.  
- Mòdul 6. L'avaluació dels programes d'intervenció sanitària.  
- Mòdul 7. La formació continuada del professional sanitari. Les publicacions científiques i la lectura crítica. Accés a les fons bibliogràfiques. Normes generals per a la presentació i la publicació de treballs d'investigació.  
- Mòdul 8. Treball de camp.  
8.2 Les classes es faran en Alacant i València i l'horari serà de vesprada.  
9. Obtenció del diploma  
9.1 Els alumnes matriculats estaran obligats a assistir a les classes teòriques i pràctiques. Un nombre de faltes superior al 10% del total de les hores presencials produirà la pèrdua de tots els drets dels alumnes, incloent-hi l'import de la matrícula.  
9.2 Acabat el curs es farà, en única convocatòria, un examen que comprendrà una prova teòrica i una altra pràctica, el contingut del qual serà decidit pel tribunal designat.   
9.3 Per a aquests efectes el tribunal qualificador estarà format pel director del curs, que presideix el tribunal, el coordinadors de l'Institut Valencià d'Estudis en Salut Pública, un representant de l'Escola Nacional de Sanitat, dos representants dels professors del curs, un en serà de l'IVESP i un altre en serà personal administratiu en qui recaurà la secretaria del curs (tindrà veu, però no tindrà vot), aquest tribunal serà com l'anterior de la categoria primera. En tots els casos el titulars del tribunal tindran suplents.  
València, 21 de febrer de 1996.- El conseller de Sanitat i Consum: Joaquín Farnós Gauchía.  
ANNEX I  
Barem de selecció del curs  
de diplomat de sanitat  
1. Mèrits acadèmics  
1.1 Expedient acadèmic: s'avaluarà la nota mitjana de l'expedient, segons:  
- Per cada aprovat: 1 punt  
- Per cada notable: 2 punts  
- Per cada excel·lent: 3 punts  
- Per cada matrícula d'honor: 4 punts  
La nota mitjana s'obtindrà de dividir la suma total de punts obtinguts, d'acord amb l'escala entre el nombre total de qualificacions de l'expedient.  
Per obtenir la nota mitja no es tindran en compte les qualificacions de les assignatures de religió, ètica, educació física, formació de l'esperit nacional, moral professional i ensenyaments de la llar.  
1.2 Altres mèrits acadèmics  
1.2 a) Per a titulats superiors:  
- Grau de llicenciat: 0,5 punts  
- Grau de llicenciat amb excel·lent: 1 punt  
- Doctorat: 1,5 punts  
- Doctorat amb excel·lent o cum laude: 2 punts  
- Premi extraordinari de doctorat: 2,5 punts   
1.2 b) Per a titulats mitjans:  
- Premi extraordinari fi de carrera: 2 punts  
La valoració dels mèrits acadèmics d'aquest apartat (1.2) serà excloent, i es computarà únicament el mèrit de major puntuació.  
2. Activitats professionals  
Per serveis prestats, en jornada laboral completa, en l'àrea de l'atenció primària o salut pública 1 punt per any complet, fins un màxim de 10 punts.  
3. Cursos de salut pública o atenció primària, reconeguts per centres oficials. Per cada crèdit (10 hores), 0,1 punts, fins un màxim de 3 punts.  
4. Publicacions en atenció primària o salut pública  
- Comunicacions a congressos: 0,1 punts  
- Ponències a congressos: 0,2 punts  
- Publicacions en revistes nacionals: 0,3 punts  
- Publicacions en llibres o monografies: 0,4 punts  
- Publicacions en revistes internacionals: 0,5 punts  
Fins un màxim de 3 punts.  
5. Docència en atenció primària o salut pública, en centres reconeguts oficialment. Per cada 10 hores de docència: 0,1 punts, fins a un màxim d'1 punt.  
6. Altres mèrits en salut pública: beques, participació oficial en projectes d'investigació, etc.  
Els valorarà el tribunal, fins un màxim d'1 punt.  
ANNEX II  
Instància de sol·licitud per al curs de diplomat de sanitat  
..., amb DNI. ..., natural d ..., amb la titulació de ..., amb domicili en ..., carrer ..., DP ..., telèfon ...  
EXPOSE que desitge participar en el curs de diplomat de sanitat, que es farà en l'IVESP durant aquest any acadèmic i accepte totes les bases de la resolució de la Conselleria de Sanitat i Consum que el convoca.  
SOL·LICITE ser admès per a fer el curs esmentat.  
..., ... d ... de 1996  
(signatura de la persona que el sol·licita)  
DIRECCIó DE L'INSTITUT  
D'ESTUDIS EN SALUT PúBLICA  
Barem de selecció   
(nom) ...,  
 Autoava- Compro-  
 luació vació  
1. Mèrits acadèmics  
1.1. Expedient acadèmic (es valorarà la mitjana de l'expedient)  
- Aprovat: 1 punt  
- Notable: 2 punts  
- Excel·lent: 3 punts  
- Matrícula d'honor: 4 punts  
Mitjana de l'expedient ... ...  
1.2. Altres mèrits acadèmics  
1.2. a) Per a titulats superiors  
- Llicenciatura: 0,5 punts ... ...  
- Llicenciatura amb excel·lent: 1 punt ... ...  
- Doctorat: 1,5 punt ... ...  
- Doctorat amb excel·lent   
 o cum laude: 2 punts ... ...  
- Premi extraordinari  
 de doctorat: 2,5 punts ... ...  
1.2. b) Per a titulats mitjos:  
- Premi extraordinari  
 fi de carrera: 2 punts ... ...  
La valoració dels mèrits d'aquest apartat (1.2) serà excloent, i es computarà únicament el mèrit de major puntuació.  
2. Activitats professionals: per serveis prestats en jornada laboral completa, en l'àrea d'atenció primària o salut pública: 1 punt per any complet,  
 fins un màxim de 10 punts ... ...  
3. Cursos de salut pública o atenció primària reconeguts per centres oficials: 0,1 punt per cada crèdit (10 hores)  
fins un màxim de 3 punts ... ...  
4. Publicacions d'atenció primària o salut pública.  
- Comunicacions a congressos 0,1 punts ... ...  
- Ponències a congressos 0,2 punts ... ...  
- Publicacions en revistes  
 nacionals 0,3 punts ... ...  
- Publicacions en llibres o  
 monografies 0,4 punts ... ...  
- Publicacions en revistes  
 internacionals 0,5 punts ... ...  
Fins a un màxim de 3 punts. Total ... ...  
5. Docència en atenció primària o salut pública, en centres reconeguts oficialment  
- Per cada 10 hores de docència: 0,1 punts, fins un màxim d'1 punt ... ...  
6. Altres mèrits en salut pública: beques, participació oficial en projectes d'investigació, etc.  
Els valorarà el tribunal,  
fins un màxim d'1 punt ... ...